ALGEMENE INFO • VALHALLA. Leef Legendaries.
(dit wil sê, die FAQ}
Meer info oor die groottes, snit & materiaal.
Normale EFT, PayFast (wat insluit Kredietkaarte, Zapper & Mobicred), asook Snapscan om jou al die opsies te gee vir betaling.
Ons lewer landswyd af - die Republiek lê oop!
Ons ruil om sonder vrae.
Meer oor die wie & die hoekom.
HOE WORD DIE HEMDE GEMAAK?
Al ons hemde word plaaslik vervaardig in Kaapstad.
Alle materiale word plaaslik geweef vanuit grondstowwe wat vanuit Afrika verkry is.
Die hemde word dat gestik deur kundiges in 'n plaaslike fabriek wat spesialiseer in die vervaardiging van t-hemde, wat voldoen aan alle veiligheids -en kwaliteitstandaarde.
Die volledig gestikte hemde gaan dan deur die kleuringsproses, wat die voordeel inhou dat dit 'n sagter kledingstuk bied wat omtrent geen krimping ondervind nie.
Water gebaseerde verf ("discharge water based screen printing") word gebruik om die kunswerk op die bors te druk, en 'n vintage & super sagte gevoel te gee.
Bogenoemde proses gebruik water gebasseerde ink om die kleur van die hemp te verwyder & dan vervang word met die kleur van die ontwerp – hierdie tipe ink word dan deur die materiaal geabsorbeer i.p.v om net 'bo-op' die materiaal te sit.
Slegs formaldehied-vrye ink word gebruik wat voldoen aan Europese Eko-Standaarde.
WATTER MATERIAAL WORD GEBRUIK?
Meeste van ons hemde is gemaak van polikatien ('polycotton') maar is sommige in ons reeks ook vanuit 100% Katoen vervaardig – sien asb die etiket binne die hemp vir meer inligting.
Polikatoen (65/35), 160gm
Polikatoen verskaf 'n liggewig, gemaklike t-hemp wat perfek is om die hele dag te dra, maar ook meer duursaam, met die ekstra voordeel dat dit minder kreukel – so dit kan baie meer gedra en gewas word sonder enige tekens van verniel of krimping te toon.
100% katoen, verskaf dit 'n liggewig, koel & gemaklike t-hemp wat perfek is om die hele dag te dra.
HOE PAS JULLE HEMDE?
Ons hemde is 'n moderne snit vir S-2XL, wat meen dat die arm holtes nouer om die arms sit, en 'n meer 'relaxed' of boks snit vir 3XL & 4XL.
Let wel dat dit nie 'slim fit' is nie!
HOE WERK JULLE GROOTTES?
Aanlyn aankope van klerasie kan frustrerend wees siende dat almal verskil en omdat daar nie universele groottes is nie – buiten die feit dat jy nie die item kan aanpas en uittoets nie!
Klik hier om ons "sizing charts" te sien:
HOE PLAAS EK 'N BESTELLING?
Maklik! Klik op die skakel vir stap-vir-stap instruksies: https://valhallatees.co.za/new_site/info/hoe-bestel-ek/
WATTER BETALINGSOPSIES IS BESKIKBAAR?
PayFast: 'n Veilige aanlyn-betalingsportaal wat deur meer as 80,000+ handelaars in Suid-Afrika gebruik word – jy kan betaal met VISA/Mastercard kredietkaarte, asook Zapper, Mobicred & InstantEFT.
INLIGTING RAKENDE VERSENDING
Ons probeer ons bes om alle bestellings so vinnig as moontlik te prosesseer & versend, maar soms kan dit bietjie langer neem. Laat asb. 2-4 dae toe vir die werwerking van jou bestelling.
Indien jou bestelling tydsensitief is, kontak ons gerus by info@valhallatees.co.za dan maak ons 'n plan.
HOE WORD MY BESTELLING AFGELEWER?
VAN WAAR WORD MY BESTELLING GESTUUR?
Vanaf Kaapstad in die Wes-Kaap.
WAAR LEWER JULLE AF?
Ons lewer landswyd binne die grense van Suid-Afrika af – tans bied ons nie Internasionale aflewering af nie, maar as jy belangstel, kontak on gerus by: info@valhallatees.co.za
KAN EK MY BESTELLING VOLG ("TRACK")?
Sodra jou bestelling versend word, sal jy 'n e-pos kry wat die spoornommer bevat en kan jy dit aanlyn volg.
Jy kan ook hier klik om dit volg:
KAN EK ITEMS OMRUIL?
Om klerasie aanlyn te koop is altyd uitdagend, en hou ons dus 'n oop kop wat dit betref.
Dus, as jy nie 100% gelukkig is met hoe die hemp pas nie, ruil ons hom vir jou om, of, as jy verkies, doen ons 'n terugbetaling vir die hemp se waarde.
Stuur gerus 'n epos aan:
WATTER ITEMS KAN EK OMRUIL?
Alle items wat ongebruik is wat in 'n kondisie is dat dit herverkoop kan word kan binne 30 dae vanaf ontvangs omgeruil word.
Dit hoef nie in die oorspronklike verpakking te wees nie, maar vra ons dat die info kaartjie saam met die hemp teruggestuur word.
HOE WERK DIE OMRUILINGSPROSES?
Stuur 'n epos aan: returns@valhallatees.co.za
Sluit die volgende informasie in:
Naam & grootte van die hemp wat jy wil omruil (bv. Woltemade Mans t-hemp, XL)
Grootte waarvoor jy dit wil omruil.
WATTER OPSIES IS DAAR VIR OMRUILING?
Jou hemp kan omgeruil word vir:
'n Ander grootte
'n Ander styl (bv. tank top)
'n Ander ontwerp
Winkelkrediet wat jy op ons webwerf kan gebruik in die toekoms.
HOE WERK DIE PROSES OM DIT TERUG TE STUUR?
Indien jy die verkeerde item ontvang het (bv. verkeerde grootte / ontwerp) of die item is beskadig, sal ons reël dat 'n koerier dit by jou optel asook die korrekte item vir jou aflewer – gratis, dit is tog ons fout!
Indien jy die item wil omruil vir 'n ander grootte (kleiner of groter), sal ons jou halfpad ontmoet – jy kan die item terugstuur met die metode wat vir jou die gemaklikste is, of jy kan versoek dat ons reël dat Fastway koeriers dit by jou optel – ongelukkig is daar 'n koste van R80 hieraan verbonde.
Die nuwe item word dan op ons onkoste na jou toe teruggestuur.
Die adres waarheen jy dit kan stuur is:
31 Porterville Crescent, Welgelegen, Kaapstad, 7500
Ons is 'n klein besigheid en kan ongelukkig nie beide die optel en herversendingskostes dek nie.
MEER OOR VALHALLA
WAT IS VALHALLA?
VALHALLA is 'n klere handelsmerk gestig in 2011 met die fokus om Suid-Afrikaanse geskiedenis & kultuur op 'n verfrissende & moderne manier uit te beeld, deur gebruik te maak van hoë kwaliteit t-hemde met tong-in-die-kies ontwerpe wat beskrywend is binne die konteks van die geskiedenis, maar buite die gebondenheid daarvan.